Catecismo Corticu

Catecismo Corticu, ofisialmente Catecismo Corticu pa uso di catolicanan di Curaçao, ta un katekismo prosedente di Kòrsou i un di e promé obranan na Papiamentu ku a wòrdu imprimí. 

Na 1826 e saserdote katóliko Martinus Niewindt a tradusí i publiká e katekismo katóliko na Papiamentu, idioma ku e tempu ei no tabata e idioma ofisial. E buki ta konta 15 pagina, skirbí pa gran parti den un ortografia ku un base fonétiko. Na tur e islanan ABC kaba e saserdotenan i, promé ku nan, e padernan fransiskano tabata tene predikashi na Papiamentu. De eerste catechismus in het papiamento bevatte 15 pagina's, Amigoe (17 di novèmber 1948)

E katekismo konsiso pa e katólikonan di Kòrsou ta un dokumentu úniko ku a sobrebibí, ilustrando e transishon di Papiamentu di idioma papiá pa idioma skirbí i e rekonosementu aselerá di Papiamentu komo idioma riba e Islanan ABC.. 

E promé edishon di 1826 a bai perdí. Di e dos edishon di Catecismo Corticu di 1837 un ehemplar a keda konservá. A haya esaki den e biblioteka di e Obispado di Willemstad unda el a keda te dia ku e biblioteka a pega kandela durante e disturbionan di Trinta di Mei na 1969. Despues e ehemplar a keda bou kuido di pader Kees Streefkerk.https://www.dbnl.org/tekst/rutg014drie01_01/rutg014drie01_01_0056.php Desde 2001 e ta warda den Archivo Nashonal Kòrsou i e tempu ei doná dor di e fundashon Libri Antilliani di Maritza Coomans-Eustatia, bibliotekario, outor i publisista di tekstonan na Papiamentu..  

Na 2009 e Catecismo Corticu a wòrdu añadi na e registro internashonal Memoria Mundial di UNESCO.Korsou ku otro nominashon eksitoso riba Lista di Memoria Mundial di UNESCO, 2 di novèmber 2017.

 Galeria 

 Mira tambe 
 Emilio Teza

Category:Religion
Category:Papiamento